ભારતના આક્રમણ સામે જાપાનનું ડિફેન્સ નબળુ રહ્યું હતું. મનદીપે ચોથા અને અંતિમ ક્વાર્ટરમાં 49મી અને 57મી મિનિટે ગોલ નોંધાવ્યા હતા. હરમનપ્રીતના પેનલ્ટી કોર્નર શોટને રોકવા જતા જાપાનનો ગોલકીપર તાકાશી યોશિકાવા ઈજાગ્રસ્ત થયો હતો. બાદમાં તેના સ્થાને યુસુકે તાકાનો ગોલકીપિંગમાં આવ્યો હતો. ભારતીય કોચ હરેન્દ્રસિંઘે ટીમના પ્રદર્શન અંગે ખુશી વ્યક્ત કરી હતી. હરેન્દ્રએ કહ્યું હતું કે અમારૂ પ્રદર્શન ઘણું જ શાનદાર રહ્યું છે. અમે રણનીતિ સાથે મેદાનમાં ઉતર્યા હતા અને જાપાની ટીમને વધારે તક આપી ન હતી. આ મેચમાં આકાશદીપ સિંઘે 36મી અને સુમિતે 42મી મિનિટે ગોલ નોંધાવ્યો હતો..